Mustanahaliste ameeriklaste asustustihedus 2020. aastal maakondade järgi Ameerika Ühendriikides
Tuntumaid nägusid

**Afroameeriklased** ehk **mustanahalised ameeriklased** on Ameerika Ühendriikides (laiemas tähenduses Põhja-Ameerikas) elav rassirühm, kelle esivanemad või üks esivanematest on pärit Aafrika mandrilt.[*viide?*]

2020. aasta rahvaloenduse järgi moodustavad afroameeriklased 12 protsenti USA elanikkonnast.

Ajalugu
-------

Afroameeriklasi veeti Aafrikast Ameerikasse orjadeks alates 16. sajandist.

Ameerikas keelati orjapidamine 1865. aastal Ameerika kodusõja tulemusel, kui vastu võeti põhiseaduse 13. parandus.

9. juulil 1869 võeti Ameerika Ühendriikide põhiseadusesse vastu afroameeriklastele valimisõiguse andmiseks 14. parandus, mis tunnistas nad riigi kodanikeks ja kuulutas nad seaduse ees võrdseks. See-eest olid nad paljudes osariikides kohustatud olema valgenahalistest eraldatud läbi niinimetatud Jim Crow seaduste.

USA-s tähistatakse afroameerika ajaloo kuud alates 1926. aastast. Samas suhtuti sel ajal mustanahalistesse kui alamasse rassi ja kriminaalidesse.[*viide?*]

1960.–1970. aastatel hoogustus Ameerikas afroameeriklaste inimõiguste-alane liikumine, millega nõuti endale valgenahalistega võrdseid õigusi. Liikumine nõudis ka sõna *negro* ("neeger") kõrvale heitmist, mis paarkümmend aastat varem oli asendanud sõna *colored* ("värviline").

Mustanahaliste rassile inimõiguste nõudmine laienes ka Lääne-Euroopasse. Algselt oli soovitatav kutsuda mustanahalisi sõnaga *black* ('must'). Hiljem leiti, et Ameerika mustanahaliste kohta on sobivam sõna siiski "afroameeriklane". See sõna rõhutab peale rassi ka identiteedi aluseks olevat kultuuripärandit.[*viide?*]

Nimetamine
----------

Postsotsialistlikes riikides kasutatakse Aafrika päritolu inimeste kohta enamasti sõnaga "neeger" sarnast sõna. Seda ei peeta halvatähenduslikuks. Lääne mõjul on siiski hakatud poliitilise korrektsuse huvides kasutama avalikult rohkem terminit "afroameeriklane".[*viide?*]

Sõna "must" on eesti keeles kasutatud Aserbaidžaanist, Armeeniast ja Gruusiast pärit inimeste kohta ning sõna on halvustava varjundiga. 2006. aasta "Eesti õigekeelsussõnaraamatus" on sõna "neeger" kohta kirjutatud, et see "ei ole eesti keeles halvustav." Alates 2013. aastal uuendatud trükist seda märget enam ei ilmu.

Sõnal "värviline" (*coloured*) on paljudes keeltes üldjuhul halvatähenduslik maik.[*viide?*]

Vaata ka
--------

UNIA lipp
Mustanahaliste ameeriklaste pärandi lipp
* Afroameerika töölaulud
* Negriidne rass
* Mustad Pantrid
* Afroameerika kirjandus

Viited
------

1. ↑  Jin, Connie Hanzhang; Talbot, Ruth; Wang, Hansi Lo (13. august 2021). "What The New Census Data Shows About Race Depends On How You Look At It". *NPR*. Vaadatud 26. detsembril 2023.
2. ↑  "Slavery and Civil War". *LII / Legal Information Institute* (inglise). Vaadatud 20. detsembril 2023.
3. ↑  "13th Amendment". *LII / Legal Information Institute* (inglise). Vaadatud 20. detsembril 2023.
4. ↑  "Fourteenth Amendment | Definition, Summary, Rights, Significance, & Facts". *www.britannica.com* (inglise). 20. detsember 2023. Vaadatud 26. detsembril 2023.
5. ↑  Smith, Tom W (1992), "Changing Racial Labels: From 'Colored' to 'Negro' to 'Black' to 'African American'.", *The Public Opinion Quarterly*, OUP, AAPOR, **56** (4): 497–499, DOI:10.1086/269339, JSTOR 2749204
6. ↑  Sissekanne "Eesti keele sõnaraamatus" (2006)
7. ↑  Sissekanne "Eesti keele sõnaraamatus" (2013)